The CW

The CW er en amerikansk fjernsynsstasjon som ble drevet som et fellesforetak av Paramount Global og Warner Bros. Discovery. I februar 2022 ble fjernsynsstasjonen lagt ut for salg. 

Stasjonen hadde sin første sending 18. september 2006, etter at de to forløperne –  UPN og The WB – ble lagt ned henholdsvis 15. og 17. september samme år. The CWs to første sendekvelder – 18. og 19. september 2006 – besto av repriser og lanseringsrelatert innhold. Stasjonen markerte sin formelle lanseringsdato 20. september 2006 med den to timer lange premieren på den syvende sesongen av America's Next Top Model.

Stasjonen satset særlig på yngre seere, og spesialiserte seg på serier om superhelter, som Arrow, The Flash, Supergirl og Legends of Tomorrow – disse fire seriene utspant seg i samme fiksjonsverden, og hovedfigurene i én serie hadde iblant gjesteopptredener i en av de andre seriene.

Referanser

Eksterne lenker

TV-kanaler fra USA
TV-kanaler etablert i 2006